# data[].attributes.body
Arbuus pärineb Aafrika mandrilt. Enamik sorte sisaldab 10% ja enamgi suhkrut, viljaliha on veerikas, sisaldades kuni 95% vett.
Arbuus säilib hästi ja tal on tugev koor ning on hästi transporditav. Viljaliha maitse on õrn ja magus.  Tarvitatakse peamiselt värskelt nagu melonitki. Seemnetest valmistatakse õli, mida kasutatakse kondiitritööstuses. Säilitada tuleks jahedas kuivas ruumis, külmkapis mitte rohkem kui nädal. Arbuusi säilitatakse ka soolatult ning sellest tehakse siirupit ehk arbuusimett.

Arbuus kasvab Aasia, Aafrika, Põhja- ja Lõuna-Ameerika ja Austraalia sobiva kliimaga aladel

Arbuus kasvab tavaliselt troopilises ja lähistroopilises kliimas, mis tähendab, et ta nõuab sooja ja talub päris hästi põuda.

Tähtsaimad kasvatajad on Hiina, Türgi, Iraan, Brasiilia ja Egiptus

Suurimad ekportijad on Hispaania, Mehhiko, USA, Iraan ja Holland

# data[].attributes.body
Kasutusalad: Maapähklit kasutatakse tervelt, purustatult, jahvatatult või pastana, soolatult või ilma, kooritult või koorimata, kuivalt või meega röstitult, šokolaadi- või õlikattega. Maapähklit süüakse suupistena. Kondiitritööstuses asendab maapähkel mandleid ja pistaatsiapähkleid. Maapähkel on Aafrika, Lõuna-Ameerika ja Indoneesia rahvaste toidulaual oluline komponent veiseliha, kala ja linnuliha kõrvale. Maapähkliga maitsestatakse suppe, kastmeid, salateid, hautisi ja magustoite. Indoneesias on maapähkel teravmaitselise satay kastme ja gado gado köögiviljaroa (arahhise, kookospiima, pipra ja küüslaugu kaste) põhikomponendiks. Maapähklist valmistatakse halvaad ja pralineed ning temast saab suurepärase neutraalse maitsega toiduõli, mis sobib kõikide toitude valmistamiseks.

Kasvupiirkond: Aasia, Aafrika, Austraalia, Põhja- ja Lõuna-Ameerika sooja kliimaga aladel.

Kasvutingimused: Kasvatamiseks sobivad kõige paremini troopilise ja subtroopilise kliimaga alad, kuid seda on proovitud kasvatada ka parasvöötme aladel. Maapähklid kasvavad hästi soojadel ja päikesepaistelistel aladel, kus sajab mõõdukalt vihma.

Tähtsamad kasvatajad: Hiina, India, Nigeeria, USA

Tähtsamad eksportijad: USA, Argentiina, Hiina

# data[].attributes.body
Kaneeliks nimetatakse Lauraceae perekonda kuuluvate kaneelipuude (Cinnamomum) kuivatatud aluskoort.  Eri hinnangutel on kaneelipuid 50-250 erinevat alamliiki.  Kõik need on vähemal või rohkemal määral aromaatsed, kuid maitseaineteks kasutatakse neist vaid nelja: Hiina, Vietnami, Tseiloni ja Indoneesia kaneeli.

Kasutatakse toidu maitsestamiseks. Näiteks maitsestatakse magustoite, küpsetisi, kooke, šokolaaditooteid, puuviljamahlu, hõõgveini, teed ja mett.

Kaneelipuu kasvab ainult troopilises kliimas, kõige meelsamini rannikul. Korjamine toimub vihmaperioodil, mil koor kergesti oksa küljest lahti tuleb.

Suurimad tootjad ja eksportijad on Indoneesia, Hiina, Sri Lanka, Vietnam ja Madagaskar.

Suurimad importijad on USA, India, AÜE, Bangladesh ja Mehhiko.

Joonis: Kaneelipulgad ja pulber.

# data[].attributes.body
Kookospähkel on kookospalmi (Cocos nucifera) vili. Botaanilises mõttes ei ole tegu mitte pähkliga, vaid luuviljaga. Kookospähkli kesta kutsutakse kookoseks.

Kookospähkel on levinud toiduaine Aasia, Aafrika, India, Indoneesia ja Lõuna-Ameerika köökides. Värsket või kuivatatud viljaliha, piima ja kreemi kasutatakse toitudes sagedasti. Küpsemata kookospähkli viljaliha võib samuti värskelt süüa, läbistades koore noaga ning süües seda otse lusikaga. Kuivatatud kookospähklit kasutatakse paljudes eelroogades, suppides, praadides kui ka magustoitudes ja jookides. Riivitud kookospähklit kasutatakse paneerimiseks, dekoreerimiseks, seda on võimalik toiduvärvidega värvida.Nagu lehmapiima, kasutatakse ka kookospiima mitmel eri viisil. India köögis kasutatakse kookospiima karriga maitsestatud toitude, kastmete ja riisi valmistamisel. Samuti lisatakse kookospiima marinaadidele, hautistele, pudingutele. Kasutatakse kanaliha, kala ja mereandide valmistamisel.Kääritatud kookospähkliveest valmistatakse veine, likööre (Pina Colada) ja äädikat. Pressimisjäätmed on loomadele tunnustatud jõusöödaks. Kookospähkli viljalihast pressitakse välja kookosõli ehk kopraõli ehk kookosrasva. Kookosõli sisaldab palju küllastunud rasvhappeid ja on toatemperatuuril tahke. Kookosrasva kasutatakse küpsetamisel, praadimisel, maiustuste valmistamisel. Veel kasutatakse seda seepide, šampoonide, kreemide ja pesupulbrite tootmisel.

Kookospalm kasvab peaaegu kõigis troopilistes maades. Need sirguvad metsikult, kuid neid ka kasvatatakse. Kookospalm eelistab rohket päikesevalgust ja regulaarseid sademeid (1500-2500 mm aastas). Kookospähklil on vaja ka kõrget õhuniiskust optimaalseks kasvuks (70-80%). Kookospähkel levib arvukalt liivastel rannajoontel.

Suurimad tootjad on Indoneesia, Filipiinid, India, Brasiilia ja Sri Lanka. Suurimad eksportijad on Filipiinid, Indoneesia, Malaisia, Paapua Uus-Guinea ja USA.

Joonis 1. Kookospähkel

Allikas: http://spoonuniversity.com/food-thought/50-unsuspecting-uses-coconut-oil/

# data[].attributes.body
Tee taimi kasvatatakse peamiselt tee tegemise eesmärgil. Tee onmaailmas kõige tarbitavam jook peale vee. Tee on algselt pärit Hiinast ja jõudis läände läbi Portugali 16. sajandil. Tee joomine läks Britannias moodi 17. sajandil. Inglismaa tee varud tulid nende kolooniast - Indiast.

Teetaime Camellia sinensis kasvatatakse lähistroopilises ja troopilises kliimavöötmetes. Teetaim nõuab vähemalt 127-sentimeetrilist aastast sademetehulka ja eelistab happelist pinnast. Uuel teetaime kasvuks kulub umbes kolm aastat enne kui taim on valmis koristuseks. Tee on kõige populaarsem toodetud jook maailmas, mille toodang on võrdne kõikide teiste toodetud jookide - kohvi, karastusjookide, alkoholi jne - kogutoodanguga. India on maailma suurim tee tarbija riik.

Suurimad tee tootjad on Hiina Rahvavabariik, India, Keenia, Sri Lanka, Türgi ja Vietnam.

Suurimad tee eksportijad riigid on Hiina, Sri Lanka, India ja Keenia.

Suurimad tee importijad on USA, UK, Venemaa, Iraan, Saksamaa ja Jaapan.

Joonis 1: Teetaim Camellia sinensis

Allikas: Vikipeedia

# data[].attributes.body
Musta pipart kasutatakse söögi valmistamisel vürtsina. Vürts saadakse kuivatades valmimata pipravilju. Mida raskem ja kõvem on pipratera, seda parem on must pipar

Lisaks valmistatakse sellest pipragaasi.

Pipart kasvatatakse peamiselt Kagu-Aasias ja Lõuna-Ameerikas.

Suurimad kasvatajad on Vietnam, India ja Brasiilia

Maailmas on ekspordis olulisel kohal Vietnam, kes ekspordib pea kogu enda toodangust riigist välja.

# data[].attributes.body
Heveate piimmahl (lateks) sisaldab keskmiselt 30% kautšukit. Tänapäeva tähtsaim kautšukitaim on brasiilia hevea ehk brasiilia kautšukipuu (H. brasiliensis).
Kautšukist saadakse läbi vulkaniseerimise kumm.
42% maailmas toodetavast kummist on looduslik.

Kummipuu vajab kasvuks aastas 250mm sademeid ja vähemalt 100 sajupäeva ilma pika põuahooajata.
Kasvuks sobib temperatuur 25-28°C.
Puu vajab palju valgust - ca 2000 tundi aastas.
Puu on tundlik tugeva tuule suhtes.

Istandiku 1 ha-lt saab keskmiselt 2000 kg kuivkautšukit aastas.

Üks puu annab latexit järjest ca 25 aastat.

Latexi kogumiseks tehakse puu koorde sisselõige ja kinnitatakse puu külge kogumisnõu (pildil).

Tähtsaimad tootjad: Tai, Indoneesia, Vietnam, India, Malaisia

Tähtsaimad eksportijad: Indoneesia, Tai, Malaisia, Vietnam, Côte d'Ivoire

# data[].attributes.body
Kasutusalad:

*Lääneanakardi lihakat ebavilja (akažuuõun) kasutatakse selle mahlasuse ja hapususe tõttu toorelt söögiks ning moosi ja jookide valmistamisel. Ebavilja kasutavad põhiliselt kasvatajamaa kohalikud elanikud (ebavili ei kannata kiire riknemise tõttu eksporti, selle koored sisaldavad palju toksiine ning välismaal on see vähetuntud).

*Lääneanakardi ebavilja tipus asub selle tegelik vili - luuvili. See sisaldab endas ühte seemet, mida kutsutakse india pähkliks ehk kašupähkliks. India pähkel on oluline ekspordiartikkel, sest peamiselt arenenud riigid turustavad seda toorel või röstitud kujul ning kasutavad toiduainetööstuses (eelkõige kondiitritööstuses). India pähklitest saadakse ka pähkliõli.

*Lääneanakardi vilju kasutatakse ka keemiatööstuses ning meditsiinis: happelist viljakestavedelikku kasutatakse hambaravis ning keemiatööstuses kardanooli valmistamisel (seda omakorda vaikude ja hõõrdematerjalide tootmisel).

Kasvupiirkonnad:

Igihaljas taim on pärit Brasiilia kirdeosast. Nüüdseks on see levinud Kagu-Aasiasse ja Aafrikasse. Nõuab piisavalt sooja ja niisket pika vegetatsiooniperioodiga kliimat, seetõttu kasvab peamiselt lähisekvatoriaalse kliimavöötme niiskemas osas.

Tootmine ja kaubavahetus:

*Peamised kasvatajad: Vietnam, Nigeeria, India, Elevandiluurannik.

*Peamised eksportijad: Vietnam, India, Brasiilia.

*Peamised importijad: USA, Holland, Saksamaa, AÜE.

Joonis 1. Lääneanakardi ebavili (akažuuõun), selle tipus luuvili, mille sees on üks seeme ("india pähkel"). Allikas: breakingmuscle.com.

# data[].attributes.body
Kasutatakse söögiks, biotkütuste tegemiseks, loomasöödaks ja kokanduses.

Manioki päritolumaa on Lõuna-Ameerika.

Kasvutingimused 25-30C, ei talu külma, niisutatakse kuivadel aladel kunstlikult, kasvab troopilises kliimavöötmes.

Peamised kasvatajad:

Nigeeria, Brasiilia, Vietnam, Tai,

Peamised eksportijad:

Brasiilia, Tai, Indoneesia

# data[].attributes.body
Kasutatakse põhiliselt kohvi valmistamiseks. Punases, mustas või kollases luuviljas on kaks seemet ehk nn kohviuba. Kohvioad röstitakse ning seejärel jahvatatakse.

75% - 80% maailmas toodetud kohvist moodustab Coffea arabica. Taim kasvab lähistroopilises või ekvatoriaalses kliimas ning tavaliselt umbes 1500m kõrgusel merepinnast. C. arabica kasvab paremini varjus ning kõige sobivam temperatuur on 15 ja 24 kraadi vahel.

Peamised eksportijad:

Brasiilia, Vietnam, Kolumbia, Indoneesia

Peamised importijad:

USA, Saksamaa, Jaapan, Prantsusmaa

# data[].attributes.body
Peamiselt kasutatakse söögiks. Süüakse kooritud ja lihvitud riisiterasid. Riisist valmistatakse jahu. Õlgedest tehakse paberit ning käsitöötooteid. Riisi kasvatatakse kõikides maailmajagudes, troopilises ja lähistroopilises kliimas. Riisitaimed on valgusnõudlikud ning vajavad palju niiskust. Kasvatatakse lisaks tavalistele põldudele ka üleujutatud põldudel. Suurimad kasvatajad: Hiina, India, Indoneesia, Vietnam. Suurimad eksportijad: Tai, Vietnam, Pakistan, India.